П Р О Т О К О Л    № 15

от заседание на КОМИСИЯ ПО АНАЛИЗ И
ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 17.04.2013 г.

Днес, 17.04.2013 г. /сряда/ от 13.00 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА
КАМЕН СИТНИЛСКИ
РУМЕН БОЕВ
ЮЛИАНА КОЛЕВА
РУМЕН ГЕОРГИЕВ
КАМЕН ИВАНОВ
МАРИЯ КУЗМАНОВА
МИЛКА ИТОВА	

На заседанието присъстват и експертните сътрудници към комисията: Красимира Василева - началник-отдел „ЮОДКВСС” в дирекция „Правна”, и Румен Митев – главен експерт „Съдебна статистика”.

1. ОТНОСНО: Предложение от КПКИТС за съвместно обсъждане на статистическите коефициенти за тежест.
Приложение: Извлечение от Протокол № 13 от заседание на КПКИТС, проведено на 02.04.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Уведомява КПКИТС за следното:
- коефициентите за тежест ще бъдат уредени и са предмет на разглеждане в методиката за изчисляване на натовареността на магистратите, която е в процес на изготвяне от КАОСНОСВ;
- в момента се работи по актуализиране на наличните в съдилищата и действащи статистически кодове по видовете дела, като същите предстои да бъдат обсъдени и приети от комисията с оглед и предоставянето им на съдилищата за становище и внасянето им за одобрение от ВСС.
1.2. Изпраща на КПКИТС решението по т. 1.1. за сведение.

2. ОТНОСНО: Съобщение от Европейската комисия до Европейския парламент, Съвета, Европейската централна банка, Европейския икономически и социален комитет и Комитета на регионите за публикуването на Информационно табло на ЕС в областта на правосъдието.
Приложения: 1)Извлечение от Протокол № 12 от заседание на комисия „Международна дейност” при ВСС, проведено на 03.04.2013 г.;
2)Превод на български език на извадка от „Съобщение от Комисията до Европейския парламент, Съвета, Европейската централна банка, Европейския икономически и социален комитет и Комитета на регионите” във връзка с Информационно табло на ЕС в областта на правосъдието.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение представения от КМД превод на български език на извадка от Съобщението на ЕК във връзка с Информационното табло на ЕС в областта на правосъдието.
2.2. Присъединява се към решението, взето от КПКИТС в заседанието си на 16.04.2013 г. съобщението на ЕК да бъде публикувано на интернет страницата на ВСС.

3. ОТНОСНО: Писмо от председателя на Районен съд гр. Козлодуй във връзка с прекратяване командироването на съдия в Районен съд гр.София.
Приложение: Писмо вх. № 11-07-258/08.04.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема за сведение писмото от председателя на Районен съд гр. Козлодуй.
3.2. Указва на председателя на Районен съд гр. Козлодуй при настъпване на промяна на обстоятелствата с командировани от съда магистрати своевременно да изпраща копие от съответната заповед във ВСС, отдел „Съдебни кадри и статистика”, с оглед актуализиране на данните в електронния Регистър на командированите магистрати в органите на съдебната власт.

4. ОТНОСНО: Решение на ВСС по т. 27.3 от Протокол № 14 от заседание на ВСС, проведено на 11 април 2013 г.
Приложение: Извлечение от Протокол № 14 от заседание на ВСС, проведено на 11.04.2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема за сведение решението на Висшия съдебен съвет по т.27.3 от Протокол № 14/11.04.2013 г., както и Акт за резултати от извършена проверка по приложението на чл. 9 от ЗСВ в ОСО в ОП гр. Варна (по Заповед № Ж-01-1058/07.01.2013 г. на главния инспектор на ИВСС).
4.2. Да се изиска информация от Главния прокурор на РБ за индивидуалната натовареност на следователите по следствените отдели за 2012 г., за първото тримесечие на 2013 г., както и за всяко следващо тримесечие на 2013 г. след първото.
4.3. След получаване на информацията по т. 4.2. да се инициира среща с Главния прокурор на РБ за обсъждане на въпроса за регулиране натовареността на следователите и следствените отдели към окръжните прокуратури.

5. ОТНОСНО: Предложение от и.ф.административен ръководител – председател на Районен съд гр. Кула за изменение на съдебните райони на Районен съд гр. Видин и Районен съд гр. Кула.
Приложение:писмо вх. № 11-07-572/15.04.2013 г. от председателя на Районен съд гр. Кула.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. ИЗПРАЩА направеното предложение от председателя на РС гр. Кула на административните ръководители на окръжните и районните съдилища/прокуратури в гр. Видин, за запознаване и даване на становище по предложението.
5.2. ОТЛАГА обсъждането на предложението до получаване на становищата от административните ръководители на окръжните и районните съдилища и прокуратури в гр. Видин.

ПРЕДСЕДАТЕЛ
НА КОМИСИЯТА:        / П /
КАЛИН  КАЛПАКЧИЕВ